CELEX: C2005/082/14
Language: sl
Date: 2005-04-02 00:00:00
Title: Zadeva C-2/05: Predlog za sprejem predhodne odločbe na podlagi sodbe Arbeidshof te Brussel z dne 23. decembra 2004 v zadevi Rijksdienst voor sociale zekerheid proti N. V. Herbosch-Kiere

2.4.2005   
            
            
               SL
            
            
               Uradni list Evropske unije
            
            
               C 82/6
            
         Predlog za sprejem predhodne odločbe na podlagi sodbe Arbeidshof te Brussel z dne 23. decembra 2004 v zadevi Rijksdienst voor sociale zekerheid proti N. V. Herbosch-Kiere
   (Zadeva C-2/05)
   (2005/C 82/14)
   Jezik postopka: nizozemščina
   Arbeidshof te Brussel je s sodbo z dne 23. decembra 2004 v zadevi Rijksdienst voor sociale zekerheid proti N. V. Herbosch-Kiere, ki ga je sodno tajništvo prejelo dne 5. januarja 2005, Sodišču Evropskih skupnosti predložil predlog za sprejem predhodne odločbe.
   Arbeidshof te Brussel predlaga Sodišču, da odloči o naslednjih vprašanjih:
   Ali lahko sodišče države gostiteljice preizkusi in/ali odloči o tem, ali obstaja neposredno razmerje med podjetjem, ki je delavca napotilo, in med napotenim delavcem samim, s stališča dejstva, da izraz „podjetju, kateremu običajno pripada“ iz člena 14(1)(a) Uredbe (EGS) št. 1408/71 (1) zahteva (kot izhaja iz odločbe št. 128) obstoj neposrednega razmerja skozi celoten čas napotitve na delo?
   Ali lahko sodišče države članice, ki ni izdala zgoraj omenjenega potrdila (obrazec E 101), ne upošteva in/ali to potrdilo razveljavi, če iz dejanskih okoliščin, predstavljenih za namen njegove presoje, izhaja, da neposredno razmerje med podjetjem, ki je delavca napotilo na delo, in napotenim delavcem samim ni obstajalo v času napotitve na delo?
   Ali je pristojni nosilec države izvora zavezan z odločitvijo sodišča države gostiteljice, ki, v okoliščinah, kot zgoraj navedenih, ne upošteva in/ali razveljavi zgoraj omenjeno potrdilo (obrazec E 101)?
   
      (1)  Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL, Posebna angleška izdaja 1971(II), str. 416).